Bahrom Abduhalimov uy-joylar narxini keskin kamaytirish haqida gapirdi

"Adolat" partiyasi nomzodi an'anaviy sotsial-demokratiyaning ijtimoiy adolat tamoyili va keng ko‘lamli ijtimoiy dasturlarning amalga oshirilishini ta'minlaydigan siyosatni qo‘llab-quvvatlashini e'lon qildi. Bundan tashqari, nomzod o‘z saylovoldi dasturiga kiritilgan ijtimoiy siyosatning asosiy rejalarini sanab o‘tgan:
Shuningdek, Bahrom Abduhalimov har bir inson boshpanaga ega bo‘lishga haqli ekanligini ta'kidlagan.
«Biz uy-joylarning narxini keskin kamaytiramiz. Hammabop va hamyonbop uylar ijtimoiy himoyaning muhim shartidir. Biz aholining ijtimoiy himoyaga muhtoj qatlamlarini munitsipal uylar bilan ta'minlaymiz.
«Islohot – inson uchun xizmat qilishi» tamoyilini yanada kengroq qaror toptirish maqsadida davlat va biznes manfaatlari uyg‘unligini ta'minlash orqali ijtimoiy adolatga erishish choralarini ko‘ramiz», – deyiladi nomzodning saylovoldi dasturida.
O‘zbekiston prezidentligiga saylov 24 oktabr kuni bo‘lib o‘tadi. Ayni kunlarda saylovda ishtirok etadigan beshta siyosiy partiya yetakchilari aholi orasida o‘z targ‘ibot tadbirlarini o‘tkazmoqda.